થોડા જ દિવસોમાં દિવાળી આવી રહી છે, એટલે કે તહેવાર અને રજાઓ બંનેના એંધાણ છે. આ રજાઓમાં કઈ જગ્યાએ ફરવા જવું તે અંગે જો હજુ તમે કશુ નક્કી ન કર્યું હોય, તો અમે તમને તેમાં મદદ કરી શકીએ છીએ. દિવાળીનો તહેવાર એ એવો સમય છે, જ્યારે થોડી થોડી ગુલાબી ઠંડી શરૂ થઈ ગઈ હોય છે. આ ઠંડી પણ તમારા મુસાફરીના રોમાંચમાં વધારો કરે એવી જગ્યાએ જવાનુ થાય તો? અમે વાત કરી રહ્યા છીએ અંદામાનની. ચારે તરફ દરિયો અને ટાપુઓની વચ્ચે આનંદ માણવાનો આ યોગ્ય સમય છે. તમે અંદામાન તમારા મિત્રો સાથે, તમારા પરિવાર સાથે અથવા તો તમારા જીવનસાથી સાથે પણ જઇ શકો છો. દરેક પ્રકારના આઉટિંગ માટે આ સ્થળ શ્રેષ્ઠ છે.